Čiukočjė
Čiukočjė (rus. Чукочье озеро) – ežeras Rusijoje, šiaurės rytų Jakutijoje (Žemutinės Kolymos ulusas), Kolymos žemumoje. Telkšo į vakarus nuo Kolymos deltos. Ežeras seklus, krantai žemi, kranto linija labai vingiuota. Keliomis protakomis ir ežerais jungiasi su greta telkšančiu Nerpičjės ežeru, kairiąja Kolymos protaka, bei greta telkšančiu Mažuoju Čiukočjės ežeru (55 km²). Vanduo patenka lyjant ir tirpstant sniegui. Vasarą prie ežero peri daugybė ančių ir žąsų.